ایران آلبانیا حکومتی نینگ جولای آییده دیجتال آست قوریشلریگه سایبر هجوم اویوشتیریلیشینی سبب کوستیب تهران بیلن دیپلوماتیک مناسبتلرینی کیسیب تشلش قرارینی قتّیق قاره له دی.
ایران تشقی ایشلر وزیرلیگی تامانیدن بیریلگن یازمه بیاناتده، آلبانیا حکومتی تهران بیلن تیگیشلی ادعالری نینگ ناتوغری، بو کبی ادعالر بیلن سیاسی مناسبتلرینی کیسیب تشلش قراری نینگ هم ناتوغری ایکن لیگی بیلدیریلدی.
ایران نینگ سایبر هجوملرگه دوچ قالگن اولکه لردن بیرته سی ایکن لیگی تاکییدلنگن بیاناتده، تهران حکومتی نینگ سایبر عالمی نینگ، ایریم اولکه لرنینگ حساس دیجتال آست قوریشلریگه هجوم اویوشتیریش اوچون بیر واسطه اوله راق استعمال قیلینیشینی رد ایتگن لیگی و قاره لنگن لیگی افاده ایتیلدی.
ایران توغریسیده بیر قطار ادعالرنینگ ییره ب باریشی گه اوچونچی تامانلرنینگ رولی بارلیگی افاده ایتیلگن بیاناتده بونینگ تروریزم نی و فتنه نی قوللب – قوتله گن اولکه لرنینگ تاثیری بیلن عملگه آشیریلگن لیگی معلوم قیلیندی.
بیاناتده، آلبانیا حکومتی تامانیدن قبول قیلیب آلینگن قرارنینگ بیلدیریلیشی نینگ آرتیدن یوز بیرگن حادثه لرگه دقت تارتیلگن.
بیاناتده "امریکا حکومتی نینگ بیاناتی تیزده نشر قیلینیشی و بو قرارنی سیونیست میدیا تامانیدن قبول قیلینیشی، ایران اسلام جمهوریتی گه قرشی آلدیندن پلانلنگن بیر سیاسی فضا یراتیش پلانی نینگ موجودیتینی کورستماقده دیر" دییلدی.
حادثه پایتخت تاشکینت ده یوزبیرگن
